ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ**

**Ո Ր Ո Շ ՈՒ Մ**

\_\_\_-ը \_\_\_\_\_\_\_-ի 2017 թվականի №\_\_\_\_\_-Ն

**«ՀԱ­ՅԱՍ­ՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2016 ԹՎԱԿԱՆԻ ԴԵԿ­ՏԵՄ­ԲԵՐԻ 29-Ի N 1313-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ՈՒ ԼՐԱ­ՑՈՒՄ­ՆԵՐ ԿԱՏԱՐԵԼՈՒ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐՏԱԿԱՐԳ ԻՐԱՎԻՃԱԿՆԵՐԻ ՆԱԽԱՐԱՐՈՒԹՅԱՆԸ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՊԱՇՏՊԱՆՈՒԹՅԱՆ ՆԱԽԱՐԱՐՈՒԹՅԱՆԸ ԳՈՒ­ՄԱՐ ՀԱՏԿԱՑՆԵԼՈՒ ՄԱՍԻՆ**

«Հայաստանի Հանրապետության բյուջետային համակարգի մասին» Հայաստանի Հանրապետության օրենքի 19-րդ հոդվածի 3-րդ մասին համապատասխան` Հայաստանի Հան­րա­պետության կառավարությունը ***որոշում է.***

1. «Հայաստանի Հանրապետության կառավարության 2016 թվականի դեկտեմբերի 29-ի «Հա­յաստանի Հանրապետության 2017 թվականի պետական բյուջեի կատարումն ապահովող մի­­­ջո­ցառումների մասին» N 1313-Ն որոշման NN 11 և 12 հավելվածներում կատարել լրացումներ` համա­­­ձայն NN 1, 2, 3 և 4 հավելվածների:

2. Հայաստանի Հանրապետությունում հրդեհաշիջման աշխատանքներին աջակցելու համար Ռուսաստանի Դաշնության քաղաքացիական պաշտպանության, արտակարգ իրավիճակ­ների և տարերային աղետների հետևանքների վերացման նախարարության փրկարա­րա­կան խմբի 2017 թվականի օգոստոսի 14-19-ը Հայաստանի Հանրապետություն ժամանելու հետ կապ­ված ծախսերը փոխհատուցելու նպատակով՝

1) ՀՀ արտակարգ իրավիճակների նախա­րա­­րությանը հատկացնել 4 767.5 հազար դրամ Հայաստանի Հան­րա­պետության 2017 թվականի պետական բյուջեով նախատեսված Հայաստանի Հանրա­պե­տության կառավարության պա­հուս­տային ֆոնդի հաշվին` բյուջետային ծախսերի տնտե­սա­գի­տական դա­սակարգման «Ներ­կա­յացուցչական ծախսեր» հոդվածով:

2) ՀՀ պաշտպանության նախարարության կողմից հրդեհաշիջման աշխատանքներն իրականացնելու նպատակով «ԻԼ-76» ինքնաթիռի շահագործման համար տրամադրված վառելանյութի պաշարների վերականգնման նպատակով ՀՀ կառավարության պահուստային ֆոնդից ՀՀ պաշտպանության նախարարությանը հատկացնել 51 819.2 հազար դրամ «Տրանսպորտային նյութեր» հոդվածով:

3. Սույն որոշումն ուժի մեջ է մտնում պաշտոնական հրապարակման օրվան հաջորդող օրվանից:

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՎԱՐՉԱՊԵՏ ԿԱՐԵՆ ԿԱՐԱՊԵՏՅԱՆ